Lav et referat af nedenstående tekst:

Tekst:
-	Det korte svar er, at vi naturligvis ikke er tifredse med den disposition. Sådan falder ordene umiddelbart fra Jakob Adelhard. Han er formand for borgerforeningen i Klarup-Romdrup, som er et af de hastigst voksende områder nær Aalborg med et væld af tilflyttende børnefamilier og nybyg – både mod Storvorde i øst, og Gistrup mod vest. Alligevel får de mange beboere nu sværere ved at bruge den offentlige transport til eksempelvis Aalborgs handlemuligheder, skoler og uddannelsessteder eller læger. Klarups busrute 2 er således en af de 25 ruter NT har sløjfet som følge af besparelser og faldende passagertal . I stedet er en anden rute forlænget til oplandsbyen. Det undrer bare i Klarup-Romdrup Samråd og Jakob Adelhard. -	Vi er hovedsageligt skuffede over, at kommunen med den ene hånd udvikler og udvider byen i et voldsomt tempo, som reelt ligger udover hvad byens institutioner og infrastruktur kan klare, og med den anden hånd nedprioriterer vitale funktioner, som skal understøtte den samme udvikling, som eksempelvis den kollektive trafik. Ændringerne trådte i kraft i søndags, den 6. august. Særlig gruppe rammes hårdt Nu venter skolestart for flere gymnasie- og handelsskoleelever, hvis tur forlænges og besværliggøres med den sløjfede 2’er-busrute. Men faktisk er det især en anden gruppe, der rammes. -	Den ældre generation rammes hårdere af denne slags forringelser, fordi deres muligheder for at finde alternativer – som gåben, cykel eller egen bil – alt andet lige er dårligere end en yngre befolkningsgruppe, påpeger samrådsformanden. Han understreger at samrådet egentlig godt forstår ræsonnementet for omlægningen, der skyldes den kommende Plusbusrute, der ender ved Aalborg Universitetshospital, som geografisk kiler sig ned mellem Sønder Tranders og Gistrup. - Ulogisk Herfra er der dog et stykke længere mod øst, til Klarup, hvis beliggenhed netop har gjort den særdeles populær. Derfor forstår Jakob Adelhard ikke, hvorfor en oplandsby med befolkningsvækst af Klarups omfang skal straffes for besparelserne. -	Det virker ulogisk, alt taget i betragtning, siger han og forklarer samtidig, hvordan byens endestationen for små to år siden er rykket væk fra et område, der inden da fik moderniseret stoppestedet for et større beløb. Samrådsformanden havde håbet, at man kunne have forlænget Plusbussens rute, der starter i Aalborg Vestby, med en ekstra etape til Klarup. Også andre af Klarups tætliggende oplandsbyer som Storvorde og Gistrup rammes af ruteomlægningen. Helt busfri bliver byerne dog ikke. Linje 12, der er tidligere kørte fra busterminalen ved Aalborg Universitet til Aabybro via lufthavnen, kører fremover til Gistrup to gange i timen, ligesom Linje 14 forlænges til Klarup og Storvorde på udvalgte tidspunkter.

Referat:
Det betyder blandt andet de ældre rammes, mener samrådsformand.